2022.12.19.
HU
Az Európai Unió Hivatalos Lapja
C 481/5
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám: M.10987 – BAIN CAPITAL / CAVERION) Egyszerűsített eljárás alá vont ügy (EGT-vonatkozású szöveg)
(2022/C 481/03)
1.
2022. december 9-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
Bain Capital Investors, LLC (a továbbiakban: Bain Capital, USA),
–
Caverion Corporation (a továbbiakban: Caverion, Finnország).
A Bain Capital az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást fog szerezni a Caverion egésze felett.
Az összefonódásra nyilvános vételi ajánlat útján kerül sor.
2.
Az érintett vállalkozások üzleti tevékenysége a következő:
–
a Bain Capital egy magántőke-befektetési társaság, amely alapjainak csoportján keresztül számos ágazatba tartozó vállalkozásokba fektet be, ideértve többek között az információtechnológia, az egészségügy, a kiskereskedelmi termékek és fogyasztási cikkek, a kommunikáció, a pénzügy és az ipar/gyártás területét,
–
a Caverion egy finn jog szerinti, nyilvánosan működő részvénytársaság.
A Caverion épülettechnológiai és ipari folyamatok telepítésével és karbantartásával foglalkozik, különösen a fűtés, a villamos energia, az energia, a szellőztetés, a hűtés, az épületautomatizálás és az épületbiztonsági műszaki területeken.
Emellett a Caverion karbantartási szolgáltatásokat nyújt olyan ipari gyártási folyamatokhoz, mint a vízenergia, a cellulóz- és papírgyártás, valamint a vegyi folyamatok.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet (2) szerinti egyes összefonódások kezelésére vonatkozó egyszerűsített eljárásról szóló közleménye szerint az ügyet egyszerűsített eljárásra utalhatja.
(1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.